digitalkamera
Store norske leksikon,Kunst og estetikk,Fotografi,Fototeknikk
Et digitalkamera er et kamera der bildet registreres av en lysfølsom elektroniske komponent, for eksempel en CCD-detektor eller en CMOS-krets, og lagres elektronisk. Fra de første digitale kameraene ble lansert på forbrukermarkedet i 1993 tok det ti år før de overtok volummessig for analoge kameraer. Utviklingen av kameraer går mot stadig større integrering av funksjoner, så som stillbilder, film, video, GPS, WiFi og Bluetooth.
Skillet mellom analoge og digitale kameraer var naturlig fram til digitalkameraet oppnådde den nødvendige bildekvaliteten og det analoge kameraet reellt sett tapte i konkurransen. I dag er så å si alle kameraer digitale, med unntak av enkelte modeller som først og fremst har sine brukere blant fotografiske estetikere.Digitalkameraer kan som oftest fotografere både i farger og svart-hvitt, men fargeinformasjonen vil uansett ligge i bildefilen. Det finnes også kameraer som kun fotograferer i sort-hvitt, hvor fordelen er at hele bildebrikken kan brukes til bildeinformasjon. Les mer i Store norske leksikon DSLR kamera sensorstørrelse